CELEX: 62013CN0146
Language: mt
Date: 2013-03-22 00:00:00
Title: Kawża C-146/13: Rikors ippreżentat fit- 22 ta’ Marzu 2013 — Ir-Renju ta Spanja vs Il-Parlament Ewropew u Il-Kunsill tal-Unjoni Ewropea

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/15
            
         Rikors ippreżentat fit-22 ta’ Marzu 2013 — Ir-Renju ta Spanja vs Il-Parlament Ewropew u Il-Kunsill tal-Unjoni Ewropea
   (Kawża C-146/13)
   2013/C 171/30
   Lingwa tal-kawża: l-Ispanjol
   
      Partijiet
   
   
      Rikorrent Ir-Renju ta’ Spanja (rappreżentanti: E. Chamizo Llatas u S. Centeno Huerta, aġenti)
   
      Konvenuti: Il-Parlament Ewropew u l-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tiddikjara legalment ineżistenti r-Regolament (UE) Nru 1257/2012 (1) tal-Parlament Ewropew u tal-Kunsill, tas-17 ta’ Diċembru 2012, li jimplimenta l-kooperazzjoni msaħħa fil-qasam tal-ħolqien ta’ protezzjoni tal-privattiva unitarja u, sussidjarjament, tannullah fl-intier tiegħu.
            
         
               —
            
            
               sussidjarament, tiddikjara n-nullità:
               
                           (a)
                        
                        
                           tal-Artikolu 9(1) fl-intier tiegħu, kif ukoll tal-Artikolu 9(2) fit-termini indikati fil-ħames motiv ta’ dan ir-rikors.
                        
                     
                           (b)
                        
                        
                           tal-Artikolu 18(2) fl-intier tiegħu, kif ukoll tar-riferimenti kollha li r-Regolament jagħmel għall-Qorti Unifikata tal-Privattivi bħala sistema ġudizzjarja tal-privattiva Ewropea b’effett unitarju (iktar ’il quddiem il-“PEEU”) u bħala sors tad-dritt tal-PEEU.
                        
                     
         
               —
            
            
               tikkundanna lill-Parlament Ewropew u lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   
               (1)
            
            
               Ksur tal-valuri tal-istat tad-dritt peress li ġie stabbilit regolament ibbażat fuq titlu maħruġ mill-Uffiċċju Ewropew tal-Privattivi, li l-atti tiegħu ma humiex suġġetti għal stħarriġ ġudizzjarju.
            
         
               (2)
            
            
               Ineżistenza ta’ att tal-Unjoni u, sussidjarjament, nuqqas ta’ bażi legali tar-Regolament peress li ma ġewx introdotti miżuri li jiggarantixxu l-protezzjoni uniformi prevista fl-Artikolu 118 TFUE.
            
         
               (3)
            
            
               Użu ħażin ta’ poter peress li ntużat il-kooperazzjoni msaħħa għal finijiet differenti minn dawk previsti fit-Trattati.
            
         
               (4)
            
            
               Ksur tal-Artikolu 291(2) TFUE u, sussidjarjament, ksur tal-ġurisprudenza Meroni peress li ġiet irregolata s-sistema ta’ ffissar ta’ taxxi annwali u ta’ determinazzjoni tal-kwota ta’ distribuzzjoni tagħhom.
            
         
               (5)
            
            
               Ksur tal-ġurisprudenza Meroni peress li ġew iddelegati lill-Uffiċċju Ewropew tal-Privattivi kompiti amministrattivi partikolari fir-rigward tal-privattiva Ewropea b’effett unitarju.
            
         
               (6)
            
            
               Ksur tal-prinċpji ta’ awtonomija u ta’ uniformità fl-applikazzjoni tad-dritt tal-Unjoni fir-rigward tas-sistema ta’ dħul fis-seħħ tar-Regolament.
            
         
      (1)  ĠU L 361, p. 1.